Babelscape/SREDFM huggingface dataset:
Στάχυς

Ο Στάχυς (θάν. 54) ήταν ο δεύτερος Επίσκοπος Βυζαντίου, από το 38 έως το 54.
Δεν είναι επιβεβαιωμένο ότι πρόκειται για αυτόν τον Στάχυ, στον οποίο απευθύνει χαιρετισμούς ο Απόστολος Παύλος αποκαλώντας τον «αγαπητό μου» (). Καθώς βρισκόταν σε στενή σχέση με τον Παύλο στα ανατολικά της Ρωμαϊκής αυτοκρατορίας, προφανώς είχε μεταναστεύσει στη Ρώμη. 

Σύμφωνα με παραδόσεις του 6ου-7ου αιώνα και έπειτα, ήταν ένας εκ των εβδομήντα Αποστόλων του Ιησού. Θεωρείται ότι κατέστη επίσκοπος Βυζαντίου το 38 από τον Απόστολο Ανδρέα, που διέμεινε δύο χρόνια στην Αργυρούπολη, περιοχή η οποία βρισκόταν κοντά στο σημερινό Φουντουκλί του Μπέγιογλου. Επισκόπευσε ο Στάχυς στο Βυζάντιο επί δεκαέξι έτη, μέχρι του θανάτου του το 54. Το σώμα του ετάφη στον πρώτο επισκοπικό ναό της Αργυρούπολης, «"εν τω υπογείω σπηλαίω, ένθα ο Απόστολος Ανδρέας το θυσιαστήριον ήδρασεν"», όπως λέει ο ιστορικός Δωρόθεος.

Τη μνήμη του τόσο η ανατολική Ορθόδοξη Εκκλησία όσο και η δυτική Ρωμαιοκαθολική Εκκλησία γιορτάζουν στις 31 Οκτωβρίου. Ο κανόνας που ψάλλεται για το Στάχυ και τους Αποστόλους Αμπλία, Απελλή, Ουρβανό, Αριστόβουλο και Νάρκισσο, που συνεορτάζουν με αυτόν, επιγράφεται στα Μηναία «ποίημα Ιωσήφ», πιθανώς του Αρχιεπισκόπου Θεσσαλονίκης.
Λιβύη

Η Λιβύη, επίσημα Κράτος της Λιβύης (αραβικά: دولة ليبيا, βερβερικά: ⵍⵉⴱⵢⴰ, κοπτικά: ⲧⲉⲙⲫⲁⲓⲁⲧ) είναι χώρα της Βόρειας Αφρικής και βρέχεται βόρεια από τη Μεσόγειο. Ανατολικά της βρίσκεται η Αίγυπτος, νοτιοανατολικά της το Σουδάν, ενώ νότια συνορεύει με το Τσαντ και το Νίγηρα και δυτικά με την Αλγερία και την Τυνησία. Το 90% του εδάφους της είναι έρημος και η Λιβύη είναι η τέταρτη μεγαλύτερη αφρικανική χώρα σε έκταση. Πρωτεύουσα της χώρας είναι η Τρίπολη, όπου ζουν 1,7 εκατομμύρια κάτοικοι.

De facto ηγέτης της χώρας ήταν ο Συνταγματάρχης Μουαμάρ αλ-Καντάφι, του οποίου η εξωτερική πολιτική τον είχε φέρει συχνά σε αντιπαράθεση με τη Δύση και με τις κυβερνήσεις άλλων χωρών της Αφρικής. Στη χώρα διεξήχθη Εμφύλιος Πόλεμος που ανέτρεψε τον Καντάφι. Για το λόγο αυτό είχε σχηματισθεί αντικαθεστωτική κυβέρνηση με έδρα τη Βεγγάζη. Οι αντικαθεστωτικές δυνάμεις είχαν αναλάβει τον έλεγχο του μεγαλύτερου μέρους της Λιβύης, συμπεριλαμβανομένης της Τρίπολης, και είχαν αναγνωριστεί με σύναψη διεθνώς σχέσεων από κάποιες χώρες. Το 2014 ξέσπασε νέος Εμφύλιος Πόλεμος.

Το όνομα της χώρας προέρχεται από τον αιγυπτιακό όρο "Λίμπου", ο οποίος αναφέρεται στους Βερβερίνους που ζούσαν δυτικά του Νείλου. Στα ελληνικά έγινε "Λιβύη", αν και στην αρχαία Ελλάδα ο όρος είχε ευρύτερη σημασία, υπονοώντας ολόκληρη τη Βόρειο Αφρική δυτικά της Αιγύπτου ή και ολόκληρη την αφρικανική ήπειρο.
Η Λιβύη έχει το τρίτο κατά κεφαλήν ΑΕΠ στην Αφρική μετά τις Σεϋχέλλες και τη Νότια Αφρική, κάτι που οφείλεται στο χαμηλό πληθυσμό της και τα μεγάλα αποθέματα πετρελαίου. Η σημαία της Λιβύης ήταν η μοναδική στον κόσμο σημαία χώρας που αποτελείτο από μόνο ένα χρώμα και δεν έφερε κανένα άλλο σύμβολο ή άλλες λεπτομέρειες.

thumb|260px|Το Ταντράρτ Ακακούς στη Σαχάρα στη νοτιοδυτική Λιβύη, στα σύνορα με την Αλγερία
Γεωγραφικό πλάτος

thumb|right|250px|Γεωγραφικό πλάτος ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Προσδιορισμός γεωγραφικού πλάτους 50°B, επί τόξου του μεσημβρινού του τόπου.Παγκόσμιος χάρτης που το φ φαίνεται μεν στις οριζόντιες γραμμές, [[Παράλληλος κύκλος|Παραλλήλους]], που όμως προσδιορίζεται επί των καθέτων [[Μεσημβρινός|Μεσημβρινών]], αρχής γενομένης από τον Ισημερινό (Βόρεια ή Νότια)Το γεωγραφικό πλάτος (latitude) είναι ένα από τα δύο μεγέθη των γεωγραφικών συντεταγμένων με τα οποία προσδιορίζεται η θέση των διαφόρων τόπων και πλοίων στην επιφάνεια των ουρανίων σωμάτων, συνηθέστερα της Γης, και κατά προβολή η θέση των αεροσκαφών υπεράνω αυτής. Το γεωγραφικό πλάτος είναι στενά συνδεδεμένο με τον κύκλο που θα σχηματιζόταν αν η Γη (ή κάποιο άλλο ουράνιο σώμα) κοβόταν εγκάρσια. Ο κύκλος αυτός ονομάζεται παράλληλος. Έτσι, το γεωγραφικό πλάτος ορίζεται ως η γωνία που σχηματίζεται μεταξύ της ακτίνας της Γης που διέρχεται από τον παράλληλο και την ακτίνα που διέρχεται από τον ισημερινό. Είναι προφανές ότι η εύρεση της γωνίας αυτής και μόνο δεν επαρκεί για τον προσδιορισμό της θέσης ενός τόπου, αφού για κάθε γεωγραφικό πλάτος θα υπάρχουν δύο τοποθεσίες εκατέρωθεν του Ισημερινού, με συμμετρικές θέσεις ως προς αυτόν. Γι' αυτό, κρίνεται αναγκαία η χρήση του προσδιορισμού Β (Βόρεια) ή Ν (Νότια), ώστε να αποφεύγεται η σύγχυση. Συμβολίζεται με το γράμμα (φ), αγγλικά lat(latitude=πλάτος).

* Το γεωγραφικό πλάτος αποδίδεται σε μοίρες, πρώτα και δεύτερα της μοίρας ή και ως δεκαδικός αριθμός επί των προηγουμένων. Οι μοίρες του γεωγραφικού πλάτους αποδίδoνται πάντα με διψήφιο αριθμό από 00° - 90° Β (Βόρειο), ή 00° - 90° Ν (Νότιο) και στην αγγλική Ν (North) or S (South) αντίστοιχα. (Προσοχή στο Ν αν είναι ελληνικό ή λατινικό).
* Ιδιαίτερη προσοχή στην αναφορά γεωγραφικού στίγματος: πρώτα δίνεται το γεωγραφικό πλάτος και στη συνέχεια το "γεωγραφικό μήκος", π.χ. φ: 05° 25΄ 45΄΄ Β ή 65° 00΄ 25΄΄ Ν
Μο Μόουλαμ

Η Μο Μόουλαμ ("Marjorie Mowlam", 18 Σεπτεμβρίου 1949 - 19 Αυγούστου 2005) ήταν Αγγλίδα πολιτικός και ειρηνίστρια. Ονομαζόταν Μάρτζορι Μόλαμ.

Υπηρέτησε στην πρώτη κυβέρνηση Μπλερ (1997-2001) και υπήρξε πρωτεργάτρια της ειρηνευτικής συμφωνίας του 1998 για τη Βόρεια Ιρλανδία.
Υπήρξε μια από τις πιο χαρισματικές πολιτικούς της Βρετανίας. Εξελέγη βουλευτίς για πρώτη φορά το 1987 και παρέμεινε στο αξίωμα ως το 2001. Ήταν υπουργός αρμόδια για θέματα Βορείου Ιρλανδίας την περίοδο 1997-99 και τη διαδέχθηκε στο αξίωμα ο Πίτερ Μάντελσον.
Το 1998, στη διάρκεια των διαπραγματεύσεων για τη «Συμφωνία της Μεγάλης Παρασκευής» επισκέφτηκε τις φυλακές Μέιζ και έπεισε του κρατουμένους - που ήταν μέλη παραστρατιωτικών οργανώσεων- να προσέλθουν στο τραπέζι του διαλόγου. Κάποτε δεν δίστασε να παραδεχθεί ότι όταν ήταν νέα δοκίμασε μαριχουάνα.

Η Μο Μόουλαμ έπεσε τον Αύγουστο του 2005 σε κώμα έπειτα από πτώση στο σπίτι της, κατά την οποία χτύπησε στο κεφάλι. Παρουσίαζε προβλήματα αστάθειας ως αποτέλεσμα θεραπείας για όγκο στον εγκέφαλο, ο οποίος είχε διαγνωστεί πρώτη φορά το 1997. Πέθανε σε ηλικία 55 ετών.
Κωνσταντίνος Γ΄

Ο Κωνσταντίνος Γ΄ (3 Μαΐου 612 - Μάιος 641) ήταν Βυζαντινός αυτοκράτορας για τέσσερις μήνες το 641.
Ιπτάμενο Μακαρονοτέρας

"Αγγιγμένος από την Μακαρονοειδή Απόφυσή Του," παρωδία του πίνακα "[[Η Δημιουργία του Αδάμ]]" του [[Μιχαήλ Άγγελος|Μιχαήλ Άγγελου]], που αποτελεί την πιο διάσημη απεικόνιση του Ιπτάμενου Μακαρονοτέρατος.

Το Ιπτάμενο Μακαρονοτέρας (ΙΜΤ) (αγγλικά: "Flying Spaghetti Monster", συντομογραφία: "FSM") είναι η θεότητα μιας παρωδίας θρησκείας, γνωστής ως Ιπτάμενη Μακαρονοτερατοθρησκεία ή Πασταφαριανισμός ("Pastafarianism") εκ του "Ρασταφαριανισμός" και πάστα. 

Δημιουργήθηκε τον Ιούνιο του 2005 από τον Μπόμπι Χέντερσον ως παρωδία, για να διδαχθεί στα Αμερικάνικα σχολεία μαζί με την εξέλιξη. Στην ουσία, αποτέλεσε διαμαρτυρία κατά της απόφασης του "Συμβουλίου Εκπαίδευσης της πολιτείας του Κάνσας", να διδάσκεται παράλληλα με την θεωρία της εξέλιξης, η δοξασία του "Ευφυούς Σχεδιασμού" (Δημιουργισμού). 

Πιο συγκεκριμένα, ο Χέντερσον, παρωδώντας τον Δημιουργισμό, έστειλε μία ανοιχτή επιστολή στο "Συμβουλίου Εκπαίδευσης της πολιτείας του Κάνσας", όπου υποστήριξε πως το Σύμπαν δημιουργήθηκε από μία μάζα από σπαγγέτι και δύο κεφτέδες, που ονόμασε Ιπτάμενο Μακαρονοτέρας. Ο Χέντερσον απαίτησε η Πασταφαριανική εκδοχή της Δημιουργίας, όπως την αποκάλεσε, να διδάσκεται μαζί με τη δοξασία του Ευφυούς Σχεδιασμού και τη θεωρία της Εξέλιξης, στο πλαίσιο του "πλουραλισμού και των ίσων ευκαιριών". Σύμφωνα με τον Χέντερσον, εφόσον ο Ευφυής Σχεδιασμός περιέχει αμφισβητήσιμες και διφορούμενες αναφορές για τον Δημιουργό, κάθε πιθανή οντότητα θα μπορούσε να πάρει τη θέση του, ακόμα και ένα Ιπτάμενο Μακαρονοτέρας. Από τη στιγμή που ο Χέντερσον δημοσίευσε την επιστολή του στην ιστοσελίδα του και μέσα σε λίγες εβδομάδες, η Ιπτάμενη Μακαρονοτερατοθρησκεία έγινε φαινόμενο του Ίντερνετ και σύμβολο κατά της διδασκαλίας του Δημιουργισμού στα δημόσια σχολεία.

Τα πιστεύω του Πασταφαριανισμού - που αποτελούν παρωδία του Δημιουργισμού - παρουσιάζονται στην ιστοσελίδα του Χέντερσον, όπου αυτο-αποκαλείται "προφήτης", και στο "Ευαγγέλιο του Ιπτάμενου Μακαρονοτέρατος", που εκδόθηκε το 2006. Οι πειρατές θεωρούνται οι πρώτοι, γνήσιοι Πασταφαριστές.
Φρίντα Μποκαρά

Η Φρίντα Μποκαρά (Danielle Frida Hélène Boccara, 29 Οκτωβρίου 1940 - 1 Αυγούστου 1996) ήταν διάσημη Γαλλίδα τραγουδίστρια εβραϊκής καταγωγής. Είναι περισσότερο γνωστή από την νίκη της στον διαγωνισμό τραγουδιού της Eurovision, το 1969.
Ελισάβετ Μπάτορι

Η Ελισάβετ Μπάτορι ("Erzsébet Báthory" στα ουγγρικά, Έρζεμπετ Μπάτορι· "Alžbeta Bátoriová-Nádašdy" στα σλοβακικά, 7 Αυγούστου 1560 – 21 Αυγούστου 1614) ήταν κόμισσα της Ουγγαρίας, η επονομαζόμενη "Αιματοβαμμένη Κυρία του Καχτίτσε (Čachtice)", η μεγαλύτερη δολοφόνος γυναικών στην ιστορία της Ουγγαρίας και της Σλοβακίας αν και πολλοί θεωρούν πως ήταν απλά θύμα πολιτικής συνωμοσίας.
Σαπφώ Νοταρά

Η Σαπφώ Νοταρά (Ηράκλειο, 1910 ή 1907 – Αθήνα, 11 Ιουνίου 1985) ήταν Ελληνίδα ηθοποιός του κινηματογράφου και του θεάτρου.
Φρίντριχ Ντέσαουερ

Ο Φρίντριχ Ντέσαουερ ("Friedrich Dessauer", 19 Ιουλίου 1881 - 16 Φεβρουαρίου 1963) ήταν Γερμανός φυσικός και φιλόσοφος, ο οποίος εργάστηκε σε περιοχές της επιστήμης μεταξύ φυσικής, βιολογίας και ιατρικής.

Διετέλεσε καθηγητής και διευθυντής του βιοφυσικού Ινστιτούτου της Φραγκφούρτης, της Πειραματικής Φυσικής του Πανεπιστημίου του Φράιμπουργκ (Ελβετίας), διακρίθηκε δε και ως ερευνητής στον τομέα της θεραπείας ασθενειών μέσω των ακτίνων Χ ενώ επινόησε την κατασκευή πολλών συσκευών ακτινοβολίας. Αυτή η απασχόληση του επέφερε σωματικές βλάβες, ώστε να υποστεί γύρω τις 100 εγχειρήσεις, οι οποίες και εξωτερικά του άφησαν μόνιμες παραμορφώσεις.

Συνέγραψε πολλά βιβλία, όπως είναι: «Άνθρωπος και κόσμος», «Το πρόβλημα της Τεχνικής», «Η φυσικομαθηματική Γνώση - Συμβολή στη φιλοσοφία της φύσης», «Η Θρησκεία υπό το φως της σύγχρονης Φυσικής Επιστήμης», «Η περίπτωση του Γαλιλαίου και εμείς» κ.α. Ο καθηγητής Paseual Jordan έγραψε ότι «"ο Ντεσάουερ συνδυάζει εξαιρετική και πρωτοποριακή επιτυχία σε ειδικές περιοχές της επιστήμης, με ταυτόχρονη βαθιά γνώση των προβλημάτων της ζωής και του πνεύματος"».

Ντεσάουερ
Κωνσταντίνος Τσαλδάρης

Ο Κωνσταντίνος Τσαλδάρης (1884 - 15 Νοεμβρίου 1970) ήταν Έλληνας πολιτικός, δύο φορές πρωθυπουργός της Ελλάδας κατά τα έτη 1946,1947.
Γιόζεφ Καίλιν

Ο Γιόζεφ Καίλιν (ελβετικά:Josef Kälin/αγγλικά:Joseph Kaelin) (1903-1965) είναι Ελβετός ζωολόγος και ανθρωπολόγος, καθηγητής από το 1940, στο Πανεπιστήμιο του Φρίμπουργκ (Fribourg) και διευθυντής του Ινστιτούτου Ζωολογίας και συγκριτικής Ανατομίας. Προηγουμένως ο καθηγητής Καίλιν εργάσθηκε στο Κρατικό Μουσείο του Μονάχου και στο εθνικό Μουσείο φυσικής ιστορίας των Παρισίων. Διετέλεσε πρόεδρος (1948 - 1949) της Ελβετικής Ζωολογικής Εταιρείας και προηγουμένως πρόεδρος της Ελβετικής Ανθρωπολογικής καθώς και της Παλαιοντολογικής Εταιρείας και Πρύτανης (1959 - 1960) του Πανεπιστημίου Fribourg. Υπήρξε εκδότης του περιοδικού "Acta Anatomica" και συγγραφέας πολυαρίθμων επιστημονικών εργασιών.

Κατηγορία:Ελβετοί επιστήμονες
Κατηγορία:Ανθρωπολόγοι
Κατηγορία:Ζωολόγοι
Ανδρόνικος Γ΄ Παλαιολόγος

Ο Ανδρόνικος Γ΄ Παλαιολόγος (25 Μαρτίου 1297 - 15 Ιουνίου 1341) ήταν Βυζαντινός αυτοκράτορας από το 1328 έως το 1341. Γεννημένος ως Ἀνδρόνικος Δούκας Ἄγγελος Κομνηνός Παλαιολόγος, ήταν γιος του Μιχαήλ Θ' του Παλαιολόγου και της Ρίτας της Αρμενίας.
Επιχείρηση

Επιχείρηση χαρακτηρίζεται η ποριστική οικονομική μονάδα που αποτελεί αυτοτελή και υπεύθυνη οργάνωση παραγωγικών συντελεστών και διαχείρισης συναλλαγών με τις οποίες και επιδιώκει το μέγιστο δυνατό κέρδος. Το δε κέρδος κατά κανόνα θα πρέπει να υπερβαίνει την αντίστοιχη συνήθη αμοιβή (ως αντιμισθία) της διοικητικής ή εκτελεστικής εργασίας που επιτελείται σ' αυτήν.

Έτσι με τον παραπάνω ορισμό δίδεται σαφώς ως κύριο κριτήριο το κέρδος, του οποίου και ξεχωρίζει από κάποια άλλη οικονομική μονάδα, αφού όλα τα προαναφερθέντα χαρακτηριστικά είναι κοινά και αφηρημένα, με συνέπεια να μη λαμβάνονται ως κριτήρια διάκρισης μεταξύ των δύο εννοιών.

Μια επιχείρηση που ανήκει σε πολλά φυσικά πρόσωπα, μπορεί να διαμορφωθεί ως μια εταιρική επιχείρηση ή από κοινού οργανωμένη ως μια εταιρική σχέση. Χώρες έχουν διαφορετικούς νόμους που μπορεί να αποδοθεί διαφορετικά δικαιώματα στις διάφορες επιχειρηματικές οντότητες.

Οι επιχειρήσεις είναι γενικά παραγωγικές μονάδες με διάφορες νομικές μορφές. Σε αυτές, ένα ή περισσότερα άτομα αποφασίζουν για την παραγωγή. Η επιδίωξη του μέγιστου κέρδους αποτελεί βασικό χαρακτηριστικό τους, διότι όσο μεγαλύερο είναι το κέρδος, τόσο πιο βέβαια είναι και η επιβίωση και η ανάπτυξη τους μακροχρόνια.

Τέλος, οι επιχειρήσεις αναλαμβάνουν την παραγωγή και αυτές αποφασίζουν για τον τρόπο με τον οποίο θα μετασχηματίσουν την ύλη και θα χρησιμοποιήσουν του συντελεστές παραγωγής ώστε να παράγουν προϊόντα που ικανοποιούν τις ανάγκες των ανθρώπων.
ΕΡΤ1

Η ΕΡΤ1 (Ελληνική Ραδιοφωνία Τηλεόραση 1) είναι το πρώτο δημόσιο τηλεοπτικό κανάλι της ΕΡΤ. Περιλαμβάνει ενημερωτικές και ψυχαγωγικές εκπομπές, δελτία ειδήσεων, τηλεπαιχνίδια και ελληνικές σειρές, συνδυάζοντας έτσι την ενημέρωση και τη ψυχαγωγία.

Ο σταθμός ξεκίνησε από το ΕΙΡ, ο οποίος ιδρύθηκε το 1945 παρέχοντας αρχικά ραδιοφωνικές υπηρεσίες. Στις 23 Φεβρουαρίου του 1966 στις 18:30 το απόγευμα έγινε η πρώτη επίσημη αναμετάδοση τηλεοπτικού σήματος στην Ελλάδα. Βάσει νόμων στις 10 Δεκεμβρίου 1970, το ΕΙΡ μετονομάζεται σε ΕΙΡΤ και στις 3 Δεκεμβρίου 1975 σε ΕΡΤ. Το 1987 πραγματοποιείται συγχώνευση της ΕΡΤ με την τότε ΕΡΤ2 για να σχηματίσουν την ΕΡΤ. Ο σταθμός της ΕΤ1 συνέχισε να εκπέμπει μέχρι τις 11 Ιουνίου 2013, όταν έκλεισε η ΕΡΤ. Στις 11 Ιουνίου 2015 επαναλειτούργησε και μετονομάστηκε σε ΕΡΤ1. Ο σταθμός στεγάζεται και εκπέμπει από το Ραδιομέγαρο Αγίας Παρασκευής. Από τον Φεβρουάριο του 2016, γενικός διευθυντής ενημέρωσης του σταθμού είναι ο Σταύρος Καπάκος.
Ο Πιανίστας

Ο Πιανίστας είναι το ψευδώνυμο με το οποίο βάφτισαν τα ΜΜΕ τον Γερμανό Αντρέας Γκρασλ (γερμ. Andreas Grassl) που βρέθηκε
στην Αγγλία το 2005, ο οποίος παρέμενε άγνωστος επί μακρόν εξαιτίας της άρνησής του
να μιλήσει, ενώ αντίθετα επικοινωνούσε μέσω σκίτσων και παίζοντας πιάνο.
Η ταυτότητά του αποκαλύφθηκε από τον ίδιο έπειτα από 4 μήνες και επιπλέον. Γεννήθηκε στις 25 Οκτωβρίου του 1984.

Ως αποτέλεσμα αυτού, οργίασαν οι φήμες των μέσων μαζικής ενημέρωσης σε όλο τον κόσμο
αλλά και η προσοχή που δόθηκε στην υπόθεση ήταν μεγάλη.

Ο άνδρας βρέθηκε από την αστυνομία να περιφέρεται στους δρόμους με ένα βρεγμένο κοστούμι και μία γραβάτα, στο Σίρνες του Κεντ, στην Αγγλία, στις 7 Απριλίου 2005. Δεν απαντούσε στις ερωτήσεις των αστυνομικών. 

Καθώς παρέμενε σιωπηλός, το προσωπικό του νοσοκομείου στο Medway Maritime του έδωσαν στυλό και
χαρτί, ελπίζοντας ότι θα έγραφε το όνομά του. Αντί αυτού, ο μυστηριώδης άνδρας άρχισε να φτιάχνει σχέδια
ενός μεγάλου πιάνου και όταν του έδωσαν για πρώτη φορά ένα πιάνο, εκείνος λέγεται ότι άρχισε να παίζει μουσική όλων των ειδών (από κλασική του Τσαϊκόφσκι μέχρι ποπ των Μπιτλς). Έπαιζε χωρίς σταματημό επί 4 ώρες, μέχρι που το προσωπικό του
νοσοκομείου τον έβγαλε έξω.
Κυριάκος Μητσοτάκης

Ο Κυριάκος Μητσοτάκης (Αθήνα, 4 Μαρτίου 1968), είναι Έλληνας πολιτικός και οικονομολόγος, Πρωθυπουργός της Ελληνικής Δημοκρατίας από το 2019, καθώς και πρόεδρος της Νέας Δημοκρατίας από το 2016. Από τον Μάρτιο του 2004, είναι εν ενεργεία βουλευτής με τη Νέα Δημοκρατία.

Προηγουμένως, διατέλεσε αρχηγός της αξιωματικής αντιπολίτευσης (2016-2019) και υπουργός Διοικητικής Μεταρρύθμισης και Ηλεκτρονικής Διακυβέρνησης (2013-2015).

Είναι γιος του πρώην προέδρου της Ν.Δ. και πρώην πρωθυπουργού Κωνσταντίνου Μητσοτάκη. Σπούδασε στα πανεπιστήμια Χάρβαρντ και Στάνφορντ.

Εξελέγη πρόεδρος της Νέας Δημοκρατίας στο β΄ γύρο των εσωκομματικών εκλογών τον Ιανουάριο του 2016, νικώντας τους εσωκομματικούς του αντιπάλους Βαγγέλη Μεϊμαράκη, Απόστολο Τζιτζικώστα και Άδωνι Γεωργιάδη.
Βόρεια Θάλασσα

thumb|300px|Βόρεια θάλασσα
Η Βόρεια Θάλασσα είναι θάλασσα του Ατλαντικού ωκεανού, η οποία βρέχει μέρος της Βόρειας Ευρώπης. Το μήκος της ξεπερνά τα 970 χιλιόμετρα ενώ το πλάτος τα 580 χιλιόμετρα, και έχει έκταση περίπου 570.000 τετραγωνικά χιλιόμετρα. Έχει μέσο βάθος 90 μέτρα και μέγιστο βάθος 725 μέτρα.
The World Factbook

Το The World Factbook είναι μια ετήσια έκδοση της Κεντρικής Υπηρεσίας Πληροφοριών (CIA) των Ηνωμένων Πολιτειών, τύπου Αλμανάκ, με βασικά στοιχεία και πληροφορίες για όλες τις χώρες του κόσμου. Το εγχειρίδιο αυτό που αφορά την κάθε Χώρα αναγνωρίζεται επίσημα από τις ΗΠΑ και περιλαμβάνει στοιχεία γενικής εικόνας σε μια περιγραφή δύο-τριών σελίδων για την δημογραφία, τοποθεσία, οικονομία, κυβέρνηση, βιομηχανία, στρατιωτικές δυνατότητες κλπ.

Επειδή το World Factbook είναι δημιουργία της CIA για χρήση από αξιωματούχους των ΗΠΑ και του ΝΑΤΟ, η μορφή και το περιεχόμενο είναι προσανατολισμένα στην κάλυψη συγκεκριμένων αντικειμένων. Το World Factbook δεν καλύπτεται από πνευματικά δικαιώματα επειδή είναι δημιούργημα υπαλλήλων της κυβέρνησης των ΗΠΑ εν υπηρεσία, συνεπώς επιτρέπεται η ελεύθερη αντιγραφή και τροποποίησή του από οποιονδήποτε χωρίς άδεια από την CIA, εκτός βέβαια από το ίδιο το έμβλημα της CIA που καλύπτεται από σχετικό νόμο.
Γροιλανδία

Η Γροιλανδία (γροιλανδικά: "Kalaallit Nunaat", «Η Γη των Γροιλανδών» (Καλααλλίτ), δανικά: "Grønland") είναι Δανική περιοχή με αυτοδιάθεση. Το νησιωτικό αρκτικό αυτό νησί τοποθετείται γεωγραφικά, πολιτιστικά και δημογραφικά στη Βόρεια Αμερική, ενώ πολιτικά η Γροιλανδία αποτελεί μέρος της Ευρώπης. Νοτιοανατολικά της Γροιλανδίας βρίσκονται ο Ατλαντικός ωκεανός και η Ισλανδία, ανατολικά η Γροιλανδική θάλασσα, βόρεια ο Αρκτικός ωκεανός και δυτικά ο κόλπος Μπάφιν και ο Καναδάς. Η Γροιλανδία είναι το δεύτερο μεγαλύτερο νησί της γης μετά την Αυστραλία ) και η μεγαλύτερη εξαρτώμενη περιοχή του κόσμου με βάση την έκταση. Περίπου το 81% της έκτασής της καλύπτεται από πάγο.

Από τις 21 Ιουνίου του 2009 η κυβέρνηση της Γροιλανδίας έχει μεγαλύτερη αυτονομία από τη Δανία με περισσότερες αρμοδιότητες και δικαίωμα εκμετάλλευσης των πλούσιων φυσικών πόρων του εδάφους της.
Τράπεζα

Τράπεζα ονομάζεται μία επιχείρηση, η οποία ασχολείται με χρηματικές και πιστωτικές συναλλαγές. Ανάλογα με το είδος της μπορεί να δέχεται καταθέσεις, να χορηγεί δάνεια, να φυλάσσει και να διαχειρίζεται αξιόγραφα, να αναλαμβάνει την πληρωμή για λογαριασμό του πελάτη.

Η κερδοφορία της τράπεζας βασίζεται στην λεγόμενη "ψαλίδα", δηλαδή τη διαφορά ανάμεσα στο επιτόκιο δανεισμού και στο επιτόκιο καταθέσεων. Έτσι αν για παράδειγμα μία τράπεζα χορηγεί ένα δάνειο με επιτόκιο 9% και δέχεται κατάθεση με ετήσιο επιτόκιο 2% η διαφορά αυτή (7%) αποτελεί την ψαλίδα που οδηγεί στα κέρδη της τράπεζας. Βέβαια οι τράπεζες αποκομίζουν και από αλλού χρήματα όπως από προμήθειες ή από συμμετοχές και επενδύσεις. Ωστόσο η κύρια λειτουργία της έγκειται στον δανεισμό (χορηγήσεις και καταθέσεις).
Αυτοκεφαλία

Στις ιεραρχικές Χριστιανικές εκκλησίες, και κυρίως στις Ανατολικές Ορθόδοξες εκκλησίες, η αυτοκεφαλία είναι το καθεστώς μιας ιεραρχικής εκκλησίας της οποίας ο αρχιεπίσκοπος δεν υποβάλει αναφορά σε κάποιον άλλον προκαθήμενο επίσκοπο. Όταν μία Οικουμενική Σύνοδος ή ένας προκαθήμενος επίσκοπος (όπως για παράδειγμα ένας πατριάρχης ή άλλος προκαθήμενος), αποδεσμεύει μια εκκλησιαστική επαρχία από την εξουσία του και η καινούρια ανεξάρτητη εκκλησία είναι σε πλήρη κοινωνία με την ιεραρχία στην οποία δεν ανήκει πια, τότε η Σύνοδος ή ο προκαθήμενος χορηγεί αυτοκεφαλία. 
Ενώ η Αυτοκεφαλία ταυτίζεται με την έννοια της αυτοδιοίκησης, στην πραγματικότητα σημαίνει αυτο-κέφαλη, δηλαδή ότι ηγείται του εαυτού της, ενώ Αυτόνομη κυριολεκτικά σημαίνει ότι νομοθετεί για τον εαυτό της.
Με την ευρύτερη έννοια του όρου, όλες οι τοπικές εκκλησίες μπορούν να λέγονται Χριστοκέφαλες, ακόμη κι αν αναφέρουν σε κάποια ανώτερη επίγεια εξουσία. 

Ένα ενδιάμεσο στάδιο είναι η αυτονομία. Ο ανώτερος επίσκοπος μιας αυτόνομης εκκλησίας, για παράδειγμα ο αρχιεπίσκοπος ή ο μητροπολίτης, δίνει λόγο στον Πατριάρχη της μητέρας εκκλησίας, ο οποίος επικυρώνει και την εκλογή του αλλά σε όλα τα υπόλοιπα θέματα ισχύει το αυτοδιοίκητο από την Ιεραρχία της. Παράδειγμα αποτελούν η αυτόνομη Ουκρανική Ορθόδοξη Εκκλησία (Πατριαρχείο Μόσχας), η αυτόνομη Ορθόδοξη Εκκλησία της Εσθονίας, η Ορθόδοξη Αυτόνομη Εκκλησία της Φιλλανδίας και η ημιαυτόνομη Εκκλησία της Κρήτης.
Συνθήκη του Κιέλου

Η Συνθήκη του Κιέλου (Δανικά: "Kieltraktaten") ή Ειρήνη του Κιέλου (Σουηδικά και Νορβηγικά: "Kielfreden" ή "freden i Kiel") συνήφθη μεταξύ του Ηνωμένου Βασιλείου της Μεγάλης Βρετανίας και της Ιρλανδίας και του Βασιλείου της Σουηδίας από τη μία πλευρά και του Βασιλείου της Δανίας και της Νορβηγίας από την άλλη στις 14 Ιανουαρίου 1814 στο Κίελο. Τερμάτισε τις εχθροπραξίες μεταξύ των δύο μερών στους συνεχιζόμενους Ναπολεόντειους Πολέμους, όπου το Ηνωμένο Βασίλειο και η Σουηδία ήταν μέρος του αντιγαλλικού στρατοπέδου (ο Έκτος Συνασπισμός) ενώ η Δανία – Νορβηγία ήταν σύμμαχος της Γαλλίας. .

Ο Φρειδερίκος ΣΤ΄ της Δανίας προσχώρησε στην αντιγαλλική συμμαχία, παραχώρησε την Ελιγολάνδη στο Γεώργιο Γ΄ του Ηνωμένου Βασιλείου και παραχώρησε περαιτέρω το Βασίλειο της Νορβηγίας στον Κάρολο ΙΓ΄ της Σουηδίας με αντάλλαγμα τη Σουηδική Πομερανία. Από την ανταλλαγή εξαιρέθηκαν ειδικά οι νορβηγικές εξαρτήσεις Γροιλανδία, Ισλανδία και Νήσοι Φερόες, που παρέμειναν σε ένωση με τη Δανία. (Η Νορβηγία θα αμφισβητούσε ανεπιτυχώς τις αξιώσεις της Δανίας για όλη τη Γροιλανδία στην Υπόθεση Ανατολικής Γροιλανδίας το 1931–33. ))

Ωστόσο δεν τέθηκαν σε ισχύ όλες οι προβλέψεις της Συνθήκης. Η Νορβηγία διακήρυξε την ανεξαρτησία της, υιοθέτησε ένα σύνταγμα και εξέλεξε τον Πρίγκιπα του Στέμματος Χριστιανό Φρειδερίκο ως βασιλιά της. Μετά από αυτό η Σουηδία αρνήθηκε να παραδώσει τη Σουηδική Πομερανία, που αντίθετα περιήλθε στην Πρωσία μετά το Συνέδριο της Βιέννης το 1815. Μετά από ένα σύντομο πόλεμο με τη Σουηδία η Νορβηγία δέχτηκε να συνάψει προσωπική ένωση με τη Σουηδία με τη Σύμβαση της Moς. Ο Βασιλιάς Χριστιανός Φρειδερίκος παραιτήθηκε μετά τη σύγκληση έκτακτης συνέλευσης, που αναθεώρησε το Σύνταγμα για να επιτρέψει την Ένωση, που ιδρύθηκε επίσημα όταν η Συνέλευση εξέλεξε τον Κάρολο ΙΓ΄ βασιλιά της Νορβηγίας στις 4 Νοεμβρίου 1814.
Χονσού

Το Χονσού (, ακριβέστερα Χόνσ'ου) είναι το μεγαλύτερο νησί της Ιαπωνίας. Βρίσκεται νοτίως του Χοκκάιντο, βορείως του Σικόκου και βορειοανατολικά του Κιούσου. Είναι το έβδομο μεγαλύτερο νησί του κόσμου και το δεύτερο με το μεγαλύτερο πληθυσμό μετά την Ιάβα.

Το νησί έχει περίπου 1.300 χλμ. μήκος ενώ το εύρος του εκτείνεται από 50 σε 230 χλμ. και η συνολική έκτασή του είναι 227.943 τετραγωνικά χιλιόμετρα, καλύπτοντας το 60% της συνολικής έκτασης της Ιαπωνίας. Είναι μεγαλύτερο από το νησί της Μεγάλης Βρετανίας. Διαθέτει επίσης ακτογραμμή μήκους 10.084 χλμ.

Ορεινή και ηφαιστειογενής περιοχή, το Χονσού πλήττεται συχνά από σεισμούς. Η υψηλότερη κορυφή του είναι το ενεργό ηφαίστειο του Φούτζι στα 3.776 μέτρα. Διαρέεται από πολλούς ποταμούς, μεταξύ των οποίων και ο ποταμός Σινάνο, ο μεγαλύτερος της Ιαπωνίας. Το κλίμα του ποικίλει από τον ψυχρό βορρά μέχρι τον υποτροπικό νότο.

Ο πληθυσμός του είναι 103.000.000 (2005), συγκεντρωμένος στις διαθέσιμες πεδινές περιοχές, κυρίως στην πεδιάδα Κάντο, όπου το 25 % του πληθυσμού διαμένει εντός ή γύρω από το Τόκυο και τη Γιοκοχάμα. Άλλες πόλεις περιλαμβάνουν τις Κυότο, Οσάκα, Κόμπε, Χιροσίμα, Σέννται και Νάγκογια. Το νησί χωρίζεται σε πέντε περιοχές και εμπεριέχει 34 περιφέρειες, μεταξύ των οποίων και η μητροπολιτική περιφέρεια του Τόκυο.

Τα τρία τέταρτα των βασικών, σημαντικών και σύγχρονων πόλεων της Ιαπωνίας βρίσκονται στο Χονσού όπως οι Τόκυο, Γιοκοχάμα, Ναγκόγια, Κόμπε, Κυότο, Άκιτα, Σεντάι, Φουκουσίμα, Νιιγκάτα και Χιροσίμα. Επίσης, εδώ βρίσκονται και σημαντικά πολιτιστικά κέντρα όπως το Κυότο, η Νάρα και η Καμακούρα.

Το νησί περιλαμβάνει και σημαντικές αγροτικές περιοχές. Η Νιιγκάτα θεωρείται ως σημαντικός παραγωγός ρυζιού, οι πεδιάδες του Κάντο και του Νόμπι παράγουν ρύζι και λαχανικά, το Γιαμαμάσι είναι μείζων φρουτο-παραγωγή περιοχή και το Αομόρι είναι γνωστό για τα μήλα του.

Μια σειρά από βουνά διατρέχουν κατά μήκος το νησί του Χονσού. Εκτός από το βουνό Φούτζι («Φούτζι-σαν» ή «Φούτζι-γιάμα», το υψηλότερο όλης της Ιαπωνίας), στο Χονσού βρίσκονται και οι Ιαπωνικές Άλπεις. Η ύπαρξη των βουνών ευθύνονται και για τις σημαντικές κλιματολογικές διαφορές μεταξύ της νότιας ή ανατολικής πλευράς και της δυτικής ή βόρειας.
Επιτόκιο

Το Επιτόκιο είναι το κόστος του χρήματος, δηλαδή η τιμή για τη χρήση συγκεκριμένου χρηματικού κεφαλαίου για συγκεκριμένη χρονική περίοδο. Υπάρχουν πολλά είδη επιτοκίων μέσα σε μια καπιταλιστική οικονομία. Επιτόκιο δανεισμού, καταθέσεως, πιστωτικών καρτών, διατραπεζικό, διακρατικό και πολλά άλλα. Συνήθως όταν αναφερόμαστε στο επιτόκιο ως τιμή εννοούμε μια συνισταμένη που αντιπροσωπεύει όλα τα είδη των επιτοκίων. Όλα τα είδη των επιτοκίων έχουν την ίδια κατεύθυνση. Δηλαδή είτε όλα αυξάνονται, είτε όλα μειώνονται. Λέγοντας πως το επιτόκιο π.χ δανεισμού είναι 4 % εννοούμε πως αν κάποιος θέλει να αγοράσει σήμερα κάποιες χρηματικές μονάδες (να δανειστεί χρήμα) θα πρέπει στο τέλος της περιόδου αναφοράς να πληρώσει μαζί με το κεφάλαιο που αγόρασε και 4 % παραπάνω. Σύμφωνα με την καθημερινή πρακτική το σύνηθες χρονικό διάστημα κατά το οποίο υπολογίζεται το επιτόκιο είναι το ένα έτος 360 ημέρες (όχι 365) χωρίς όμως να αποκλείονται και άλλα χρονικά διαστήματα. Θα πρέπει παρ' όλα αυτά να σημειωθεί ότι η ελληνική δικαιοσύνη έχει απορρίψει σε πολλές περιπτώσεις Διαταγές Πληρωμής τραπεζών έναντι οφειλετών, με τις οποίες επιτάσσουν τους οφειλέτες να πληρώσουν συγκεκριμένο ποσό βασισμένο σε υπολογισμό επιτοκίου 360 ημερών. Με άλλα λόγια, έχει κριθεί ότι η ως άνω πρακτική υπολογισμού των επιτοκίων είναι παράνομη. Επίσης το επιτόκιο αποτελεί τον τόκο κεφαλαίου για 100 χρηματικές μονάδες γι’ αυτό συνήθως εκφράζεται ως ποσοστό επί τοις εκατό.

Το επιτόκιο υπόκειται σε αλλαγές που αντανακλούν τις συνθήκες της αγοράς. Ωστόσο η ρύθμιση των επιτοκίων δεν γίνεται αυτόματα, αλλά με αποφάσεις των κεντρικών τραπεζών. Τα κριτήρια με βάση τα οποία λαμβάνονται οι αποφάσεις μπορεί να είναι αρκετά σύνθετα, αφορούν στο σχεδιασμό της νομισματικής πολιτικής μιας οικονομίας, και είναι από τα κεντρικά θέματα που εξετάζει η μακροοικονομία.

Η συντομογραφία ΣΕΠΑ σημαίνει Συνολική Ετήσια Πραγματική Απόδοση και οι αναγραφόμενοι υπολογισμοί της ΣΕΠΑ, προκύπτουν βάσει του ονομαστικού επιτοκίου μετά την αφαίρεση φόρων (σήμερα 15%), δεδομένου ότι το ποσό και το επιτόκιο του λογαριασμού δεν θα μεταβληθούν για ένα έτος και οι τόκοι που θα προκύψουν από τους ενδιάμεσους εκτοκισμούς δεν θα αναληφθούν.
Ιωάννης Ζ´ Παλαιολόγος

Ο Βυζαντινός αυτοκράτορας Ιωάννης Ζ´ Παλαιολόγος (π.1370 - 22 Σεπτεμβρίου 1408) υπήρξε πρωτότοκος γιος του αυτοκράτορα Ανδρονίκου Δ' και της συζύγου του κυράς Μαρίας των Σισμάν.
Dr. Alban

Ο Dr. Alban (26 Αυγούστου 1957) είναι Νιγηριανός μουσικός και παραγωγός.

Γεννήθηκε στη Νιγηρία ως Alban Nwapa και σπούδασε οδοντιατρική στη Σουηδία. Αργότερα έγινε DJ στο κλαμπ "Alphabet Street" της Στοκχόλμης. Με το τραγούδι It's my life (1992) έκανε επιτυχία διεθνώς.
Μπαρόκ

"[[Ο Άγιος Ματθαίος και ο Άγγελος (Καραβάτζιο)|Ο Άγιος Ματθαίος και ο Άγγελος]]", έργο του [[Καραβάτζιο]], 295x195 εκ, [[1602]].
Με τον όρο Μπαρόκ ("Baroque") αναφερόμαστε είτε στην ιστορική περίοδο 1600 - 1750 που ακολούθησε την Αναγέννηση (ειδικότερα τον Μανιερισμό), είτε στο συγκεκριμένο καλλιτεχνικό ύφος που διαμορφώθηκε την περίοδο αυτή. Το ύφος του Μπαρόκ αποτέλεσε ένα νέο τρόπο έκφρασης που γεννήθηκε στη Ρώμη της Ιταλίας, απ' όπου εξαπλώθηκε σχεδόν σε ολόκληρη την Ευρώπη. Χαρακτηρίστηκε από ένα έντονο δραματικό και συναισθηματικό στοιχείο, ενώ εφαρμόστηκε κυρίως στην αρχιτεκτονική, τη γλυπτική και τη μουσική, αλλά συναντάται παράλληλα και στη λογοτεχνία ή τη ζωγραφική. 

Σκοπός του μπαρόκ είναι πρωτίστως να εντυπωσιάσει καθώς και να εξυψώσει τον άνθρωπο μέσα από τα πάθη και τα συναισθήματά του. Σε αντίθεση με τις ιδεολογικές αρχές του ρομαντικού κινήματος, ο άνθρωπος δεν εκλαμβάνεται ως μονάδα αλλά ως μέρος ενός συνόλου. Στο μπαρόκ ύφος, σε συμφωνία με το φιλοσοφικό ρεύμα της εποχής, υπάρχουν έντονα τα στοιχεία του ορθολογισμού χωρίς όμως να αποκλείονται και οι συμβολισμοί.
Ο όρος "μπαρόκ" προέρχεται πιθανότατα από την πορτογαλική λέξη "barocco", που σημαίνει το ακανόνιστο μαργαριτάρι και ως επίθετο δηλώνει γενικά την έννοια του "ασυνήθιστου" ή "παράδοξου". Η επιτυχία του Μπαρόκ οφείλεται σε ένα μεγάλο βαθμό και στην στήριξη της Καθολικής εκκλησίας, η οποία χρησιμοποίησε την τεχνοτροπία του και το δραματικό του ύφος για την αναπαράσταση πολλών θρησκευτικών θεμάτων που προκαλούσαν την συναισθηματική συμμετοχή του θεατή. Επιπλέον, η αριστοκρατία της εποχής και η βασιλική εξουσία ευνοήθηκε από το επιβλητικό ύφος του μπαρόκ για την κατασκευή ανάλογων κτιρίων ή παλατιών που ενίσχυαν το κύρος της. Σε χώρες με έντονη παρουσία του προτεσταντικού κινήματος, όπως η Ολλανδία ή η Αγγλία, το μπαρόκ δεν κατάφερε να επικρατήσει.
Σχίσμα του 1054

Το "Σχίσμα του 1054" ή "Σχίσμα των δύο Εκκλησιών" είναι η διαίρεση και διάσπαση της κοινωνίας μεταξύ της Δυτικής και της Ανατολικής Εκκλησίας όταν επικεφαλής τους ήταν ο Πάπας Λέων Θ΄ και ο Πατριάρχης Κωνσταντινουπόλεως Μιχαήλ Κηρουλάριος, ύστερα από τους αμοιβαίους αναθεματισμούς που εξαπολύθηκαν τον Ιούλιο του 1054. Αν και μοιάζει να προέκυψε ξαφνικά, στην πραγματικότητα επισημοποίησε μια ήδη προϋπάρχουσα κατάσταση καθώς με το πέρασμα των χρόνων ο ανατολικός και ο δυτικός Χριστιανισμός διαμόρφωσαν διαφορετικές παραδόσεις, αν και εξελίχθηκαν παράλληλα, καθώς το χάσμα μεταξύ τους διευρυνόταν σε επίπεδο δογματικό, λειτουργικό και διοικητικό.
Alter Channel

Το Alter Channel (όπου Alter στα λατινικά σημαίνει "διαφοροποιούμαι") ήταν ελληνικός ιδιωτικός τηλεοπτικός σταθμός πανελλαδικής εμβέλειας. Ξεκίνησε να εκπέμπει κατά το 1994 με την ονομασία Κανάλι 5 ιδιοκτησίας του Ομίλου Κουρή, και πήρε το όνομα Alter από τις 29 Οκτωβρίου του 2000 μέχρι το οριστικό κλείσιμό του την περίοδο 2011-2013 και είχε έδρα το Περιστέρι Αττικής.
Θεόφιλος Καΐρης

Ο Θεόφιλος Καΐρης (19 Οκτωβρίου 1784 – 13 Ιανουαρίου 1853) ήταν κορυφαίος Νεοέλληνας διαφωτιστής, φιλόσοφος, διδάσκαλος του Γένους και πολιτικός.
Γιάννης Αγγελάκας

Ο Γιάννης Αγγελάκας (Νεάπολη Θεσσαλονίκης, 30 Οκτωβρίου 1959) είναι Έλληνας τραγουδιστής, μουσικός και ποιητής. Έγινε γνωστός στο ευρύ κοινό ως ο τραγουδιστής του ροκ συγκροτήματος "Τρύπες", από το 1983 ως το 2001. Μετά τη διάλυση του συγκροτήματος, ακολούθησε σόλο μουσική καριέρα, κυκλοφορώντας προσωπικούς δίσκους σε συνεργασία με πληθώρα άλλων καλλιτεχνών και μουσικών σχημάτων και συνεχίζοντας να είναι ενεργός στην ελληνική μουσική σκηνή μέχρι και σήμερα.

Ο ίδιος αναπολεί με χαρά την ανέμελη παιδική του ηλικία, παρά το γεγονός ότι γεννήθηκε και μεγάλωσε στη φτωχή συνοικία της Νεάπολης, με καταγωγή από την πλευρά της μητέρας του από τον Θολό Σερρών. Το ταλέντο του ως εκτελεστής και ηθοποιός αναδείχθηκε από τότε καθώς συνήθιζε να στήνει μικρές θεατρικές παραστάσεις για τα παιδιά της γειτονιάς του.

Τα εφηβικά του χρόνια σημαδεύτηκαν από τη μουσική των Beatles, Rolling Stones, Pink Floyd καθώς και του David Bowie. Παράλληλα, εκείνη την εποχή η Νεάπολη προσέφερε εύφορο έδαφος για την ανάπτυξη μιας ζωντανής ροκ, μέταλ και πανκ σκηνής, με πολλά νέα άτομα να δημιουργούν αυτοσχέδια μουσικά συγκροτήματα και να κάνουν τα πρώτα τους βήματα στον κόσμο του νέου, αντικομφορμιστικού και πολιτικοποιημένου αυτού ήχου. Σε αυτό το περιβάλλον, ο Αγγελάκας απέκτησε τις βάσεις της μουσικής του παιδείας και το 1983 δημιούργησε τελικά μαζί με τον φίλο του, Γιώργο Καρρά, τις "Τρύπες."
Ρομάνο Πρόντι

Ο Ρομάνο Πρόντι ("Romano Prodi") είναι Ιταλός ακαδημαϊκός και πολιτικός.
Ευστάχιος

Ο Μπαρτολομέο Ευστάχιος ("Bartolomeo Eustachi", 1500-1510 - 27 Αυγούστου 1574), γνωστός και ως Eustachius, ήταν Ιταλός γιατρός, που ανακάλυψε την ευσταχιανή σάλπιγγα στο αυτί. Η ακριβής ημερομηνία γέννησής του είναι άγνωστη και έχουν προταθεί τα έτη 1510 ή 1514 ή 1500.

Το 1547 διορίστηκε γιατρός του Πάπα Παύλου Γ΄ και το 1549 έγινε καθηγητής ανατομίας στη Ρώμη. Πέθανε στη διάρκεια ενός ταξιδιού για το Φοσομπρόνε (Fossombrone), το 1574.
Άρνολντ Ρίτελ

Ο Άρνολντ Ρίτελ (εσθονικά: Arnold Rüütel) είναι Εσθονός πολιτικός (γενν. στις 10 Μαΐου 1928). Εξελέγη Πρόεδρος της χώρας στις 21 Σεπτεμβρίου 2001 και έγινε ο 2ος Πρόεδρος της Εσθονίας από την εποχή της ανεξαρτησίας, το 1991 μέχρι το 2006.
Ελληνικό Πολεμικό Ναυτικό

Το Ελληνικό Πολεμικό Ναυτικό (Π.Ν.) είναι ο δεύτερος κατ΄ αρχαιότητα Κλάδος των Ενόπλων Δυνάμεων της Ελλάδας, σχεδιασμένος να εκτελεί επιχειρήσεις στη θάλασσα, προκειμένου να διατηρεί ελεύθερα τα ελληνικά χωρικά ύδατα έναντι κάθε επιβουλής. Οι επιχειρήσεις γίνονται από τα διατιθέμενα σε αυτό πλοία, φρεγάτες, ταχέα περιπολικά κατευθυνόμενων βλημάτων, υποβρύχια, αρματαγωγά, κανονιοφόρους, ναρκαλιευτικά, ναρκοθέτιδες, πλοία γενικής υποστηρίξεως, ελικόπτερα καθώς και αεροσκάφη ναυτικής συνεργασίας. Γενικά το ελληνικό Π.Ν. υπηρετεί τα κατ΄ αρμοδιότητα ελληνικά αμυντικά και επιθετικά, αν χρειασθεί, δόγματα, καλούμενο αρκετές φορές σε κάλυψη αναγκών διασυμμαχικών επιχειρήσεων, στις οποίες και συνδράμει.

Το Πολεμικό Ναυτικό (Π.Ν.) τελεί υπό τη διοίκηση του Γενικού Επιτελείου Ναυτικού (Γ.Ε.Ν.).
Φανεροζωικός μεγααιώνας

Ο Φανεροζωικός μεγααιώνας, θεωρητικά, άρχισε πριν από περίπου 542 εκατομμύρια χρόνια (542 ε.χ.π.) και διαρκεί εώς και σήμερα. Είναι όρος της βιοστρωματογραφίας, ακολουθεί χρονολογικά το Προκάμβριο (συγκεκριμένα τον Προτεροζωικό μεγααιώνα) και χαρακτηρίζεται από την κατακόρυφη αύξηση του αριθμού των απολιθωμάτων στα στρώματά του.

Ο Φανεροζωικός περιλαμβάνει τρεις αιώνες: 

*τον Καινοζωικό (65,5 ε.χ.π. μέχρι σήμερα).
*τον Μεσοζωικό (251–65,5 ε.χ.π.)
*τον Παλαιοζωικό (542–251 ε.χ.π.)

Κατά τη διάρκεια του Φανεροζωικού η [[βιοποικιλότητα]] δείχνει, μέσω των απολιθωμάτων, σταθερή αλλά όχι μονότονη αύξηση από το μηδέν έως αρκετές χιλιάδες γένη.
Παύλος Κουντουριώτης

thumb|Ο Παύλος Κουντουριώτης το 1900
Ο Παύλος Κουντουριώτης (9 Απριλίου 1855 − 22 Αυγούστου 1935) ήταν Ναύαρχος του Βασιλικού Ναυτικού, Αρχηγός του Γενικού Επιτελείου Ναυτικού και Αρχηγός του Β΄ Στόλου κατά τους Βαλκανικούς Πολέμους. Συμμετείχε στην Κυβέρνηση της Θεσσαλονίκης ως μέλος της τριανδρίας και διετέλεσε δύο φορές Πρόεδρος της Δημοκρατίας.
Κουρτ φον Σλάιχερ

-->

right|240px|thumb|Ο φον Σλάιχερ (δεξιά) μαζί με τον Φράντς φον Πάπεν (εδώ κατά την διάρκεια Ιπποδρομιών στο Βερολίνο του 1932)
Ο Κουρτ φον Σλάιχερ ("Kurt Ferdinand Friedrich Hermann von Schleicher", Brandenburg an der Havel, 7 Απριλίου 1882 - Neubabelsberg, 30 Ιουνίου 1934 ) ήταν Γερμανός στρατηγός και προτελευταίος Καγκελάριος της Δημοκρατίας της Βαϊμάρης.
North American T-2 Buckeye

thumb|right|300px|Αεροσκάφος T-2 Buckeye Του Αμερικανικού Ναυτικού
thumb|right|300px|Αεροσκάφος T-2 Buckeye Του Αμερικανικού Ναυτικού ενώ προσγειώνεται σε αεροπλανοφόρο
Το North American T-2 Buckeye είναι δικινητήριο εκπαιδευτικό αεροσκάφος Αμερικανικής κατασκευής, το οποίο αποτελούσε το αεροσκάφος "εισαγωγής" των πιλότων του Αμερικανικού Ναυτικού στα αεροσκάφη τζετ. Εισήλθε σε υπηρεσία στα τέλη της δεκαετίας του 1950 και αντικαταστάθηκε από το T-45 Goshawk.
Lockheed C-130 Hercules

To Lockheed C-130 Hercules είναι τετρακινητήριο turboprop μεταγωγικό αεροσκάφος και το κύριο τακτικό αερομεταγωγικό πολλών αεροποριών σε όλο τον κόσμο. Σήμερα περισσότερες από 40 εκδόσεις του Ηρακλή υπηρετούν σε περισσότερες από 50 χώρες. Τον Δεκέμβριο του 2006 το C-130 έγινε το τρίτο αεροσκάφος (μετά το English Electric Canberra τον Μάιο του 2001 και το B-52 Stratofortress τον Ιανουάριο του 2005) που έκλεισε 50 χρόνια συνεχούς χρήσης με τον αρχικό κύριο χρήστη του, σε αυτή την περίπτωση την Αμερικανική Αεροπορία.

Ικανό για βραχείες αποπροσγειώσεις από απροετοίμαστους διαδρόμους, το C-130 αρχικά σχεδιάστηκε σαν αεροσκάφος μεταφοράς φορτίου και προσωπικού και αεροδιακομιδής τραυματιών. Ο σχεδιασμός του αεροσκάφους παρείχε την απαιτουμένη ευελιξία ώστε να χρησιμοποιηθεί σε μια πλειάδα ρόλων: αποστολές αέρος-εδάφους, έρευνας και διάσωσης, αναγνωρίσεως και προγνώσεως καιρού, υποστήριξης επιστημονικών ερευνών, εναερίου ανεφοδιασμού και αεροπυροσβέσεως.
Αντιρρησίας συνείδησης

thumb|180px|right|Μνημείο για τους αντιρρησίες της στρατιωτικής υπηρεσίας λόγω συνείδησης, οι οποίοι «καθιέρωσαν και υποστηρίζουν το δικαίωμα στην άρνηση του φόνου».
Αντιρρησίας συνείδησης είναι το άτομο που αρνείται να υπηρετήσει στις ένοπλες δυνάμεις της χώρας όπου είναι πολίτης, λόγω της συνείδησής, του με βάση τις θρησκευτικές, ηθικές ή ιδεολογικές πεποιθήσεις του.

Σε ορισμένες από τις χώρες όπου η στρατιωτική θητεία είναι υποχρεωτική, δίνεται η δυνατότητα στους αντιρρησίες συνείδησης να προσφέρουν εναλλακτική κοινωνική υπηρεσία.
Η επίθεση του Τζακ-Τζακ

Η επίθεση του Τζακ-Τζακ "(Jack-Jack Attack)" είναι ταινία κινουμένων σχεδίων μικρού μήκους που δημιουργήθηκε από τον Μπραντ Μπρεντ για την Pixar. H ταινία βασίζεται στον χαρακτήρα Τζακ-Τζακ της ταινίας Οι απίθανοι, που επίσης σκηνοθετήθηκε από τον Μπραντ Μπρεντ και περιλαμβάνεται στην έκδοσή του DVD της. Η ταινία περιγράφει την παραμονή του Τζακ-Τζακ στο σπίτι με την "Κάρι", την μπέιμπι σίτερ και την εξέλιξη των δυνάμεών του.


Κατηγορία:Αμερικανικές ταινίες
Κατηγορία:Ταινίες μικρού μήκους
Κατηγορία:Ταινίες του 2005
Κατηγορία:Αμερικανικές ταινίες κινουμένων σχεδίων
Σωσιγένης ο Αλεξανδρεύς

Ο Σωσιγένης ο Αλεξανδρεύς ήταν Έλληνας αστρονόμος, μαθηματικός και φιλόσοφος του 1ου αι. π.Χ. από την Αλεξάνδρεια της Αιγύπτου

Το 46 π.Χ. κατόπιν εντολής του Ιουλίου Καίσαρα μεταρρύθμισε το υφιστάμενο τότε ημερολόγιο των 365 ημερών στο νέο "Ιουλιανό", όπως ονομάσθηκε, με την προσθήκη μιας ημέρας κάθε τέσσερα χρόνια (εφαρμογή δίσεκτου έτους). Για να γίνει δε αυτή η διόρθωση το έτος εκείνο δηλαδή το 46 π.Χ διήρκεσε 445 ημέρες. Το έτος αυτό χρησιμοποιείται ακόμη σήμερα από τους αστρονόμους και τις διαστημικές αποστολές.
Σωσίθεος

Ο Σωσίθεος ο Αλεξανδρέας, ήταν Αρχαίος Έλληνας τραγικός ποιητής του 3ου αι. π.Χ.. Έζησε στην Αθήνα και την Αίγυπτο, και συγκαταλέγεται μεταξύ των ποιητών της Αλεξανδρινής Πλειάδας.

Από το σατυρικό του έργο «Δάφνις» ή «Λυτιέρσας» διασώθηκε μόνο ένα απόσπασμα από τον Στοβαίο, καθώς και κάποιοι άλλοι στίχοι από άλλο ποίημα επιγραφόμενο «Εξ Α(ε)θλίου».
Σωσιγένης ο Περιπατητικός

Ο Σωσιγένης ο Περιπατητικός ήταν αρχαίος Έλληνας αστρονόμος και φιλόσοφος του 1ου αιώνα μ.Χ.

Υπήρξε φιλόσοφος και δάσκαλος του Αλέξανδρου του Αφροδισιέα. Ανήκε στους περιπατητικούς.

Περισσότερο σ΄ αυτόν αποδίδεται, ως έργο του, το "Περί των ανελιττουσών* σφαιρών" και λιγότερο στον συνώνυμό του τον Αλεξανδρέα.

(*) Το Περί ανελιττουσών (= επανακυλιoμένων) σφαιρών αφορά τις κινήσεις των ουρανίων σφαιρών (σώμάτων) με αφορμή παρατηρήσεων στη δακτυλιοειδή έκλειψη του Ηλίου που συνέβη το 164, διατυπώνοντας την άποψη ότι αυτές δεν περιστρέφονται γύρω από κάποιο κέντρο αλλά μόνο από τον δικό της άξονα η κάθε μια. Των παραπάνω σώζονται αποσπάσματα.

Τον Σωσιγένη αναφέρει ο Σιμπλίκιος σε σχόλια επί του Αριστοτέλη "Περί Ουρανού" και που προφανώς επηρέασε τον Κοπέρνικο

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες φιλόσοφοι
Νεοελληνικός Διαφωτισμός

To "Μέγα Αλφαβητάριον" του [[Μιχαήλ Παπάς Γεώργιος|Μιχαήλ Παπά Γεώργιου]], Βιέννη 1771. Το πρώτο ελληνικό αλφαβητάριο της νεώτερης εποχής.|350x350px
Ο Νεοελληνικός Διαφωτισμός είναι ιδεολογικό, φιλολογικό, γλωσσικό και φιλοσοφικό ρεύμα που, κατά μια άποψη, επιχείρησε να μεταφέρει τις ιδέες και τις αξίες του ευρωπαϊκού διαφωτισμού, του οποίου και αποτελεί παρακλάδι, στον χώρο που ζούσαν άνθρωποι ελληνικής εθνικής συνειδήσεως ορθόδοξου γένους στην Οθωμανική Αυτοκρατορία. Κατά τον Κωνσταντίνο Δημαρά, ο οποίος εισήγαγε και τον όρο «Ν. Διαφωτισμός», αυτός αποτελεί γηγενές και ενδογενές φαινόμενο του ελληνισμού που συναντιέται με τον ευρωπαϊκό διαφωτισμό και επηρεάζεται από αυτόν χωρίς όμως η αρχική του δυναμική να πάψει να είναι εγχώρια. Κατ' άλλη άποψη ο ελληνικός διαφωτισμός έχει τις ρίζες του στον 15ο αιώνα και υπό την επιρροή του ευρωπαϊκού πνεύματος συστηματοποιεί έως τις αρχές του 19ου αιώνα την ιδέα της εθνικής ταυτότητας για τους πληθυσμούς των πάλαι ποτέ αρχαίων ελληνικών επικρατειών. Κατά τον Απ. Διαμαντή ο νεοελληνικός διαφωτισμός ήταν ένα πνευματικό κίνημα με αίτημα την παιδεία των Ελλήνων.

Στο δεύτερο μισό του 20ου αιώνα διαμορφώθηκε μια ιστοριογραφική σχολή που μελέτησε έντονα την έννοια του Διαφωτισμού σε σχέση με την ελληνική ιστορία. Ιδρυτής αυτής της σχολής ήταν ο Κ.Θ. Δημαράς, με μια σειρά από συνεχιστές όπως οι Φίλιππος Ηλιού, Παναγιώτης Μουλάς, Άλκης Αγγέλου κ.ά. Πιστεύεται ότι η σχολή αυτή υπερεκτίμησε το ρόλο του Διαφωτισμού.
Alfa Romeo

H Alfa Romeo () είναι ιταλική αυτοκινητοβιομηχανία κατασκευής πολυτελών αυτοκινήτων. Ιδρύθηκε στις 24 Ιουνίου 1910 και αποτελεί θυγατρική εταιρεία του ομίλου Fiat από το 1986, ενώ από τον Ιανουάριο του 2021 ανήκει στον όμιλο Stellantis. Η εταιρεία ήταν αρχικά γνωστή ως ALFA σκέτο, από τα αρχικά της φράσης «Anonima Lombarda Fabbrica Automobili» (Ανώνυμη Λομβαρδική Βιομηχανία Αυτοκινήτων).
SEAT

H SEAT () είναι, με διαφορά, η μεγαλύτερη αυτοκινητοβιομηχανία της Ισπανίας. Ιδρύθηκε στις 9 Μαΐου 1950 από το Εθνικό Ινστιτούτο Βιομηχανίας (Instituto Nacional de Industria, INI) της Ισπανίας, και σήμερα αποτελεί θυγατρική εταιρεία του γερμανικού ομίλου Volkswagen. Τα κεντρικά της SEAT βρίσκονται στο βιομηχανικό συγκρότημα της SEAT στο Μαρτορέλ (Martorell), κοντά στη Βαρκελώνη της Ισπανίας.

Το 2000, η ετήσια παραγωγή ξεπερνούσε τις 500.000 οχήματα και συνολικά μεχρι το 2006 είχαν παραχθεί πάνω από 16 εκατομμύρια αυτοκίνητα SEAT (συμπεριλαμβανομένων των περισσότερων από 6 εκατομμυρίων που έχουν βγει από τις γραμμές παραγωγής στο εργοστάσιο του Μαρτορέλ) με τα δύο τρίτα της ετήσιας παραγωγής να εξάγονται σε περισσότερες από 70 χώρες παγκοσμίως. Το 2017, η συνολική παραγωγή έφτασε τα 536.462 αντίτυπα.

Το όνομα «SEAT» προέρχεται από το ακρωνύμιο «SEAT» που σήμαινε «Sociedad Española de Automóviles de Turismo» (Ισπανική Εταιρεία για Αυτοκίνητα Τουρισμού). Από το 1990 όμως, το επίσημο όνομα της εταιρείας έχει γίνει «SEAT S.A.» (Σέατ, Ανώνυμη Εταιρεία).
Γιάννης Φέρμης

<br>

Ο Γιάννης Φέρμης (πραγματικό όνομα: Ιωάννης Καγκάς, 8 Απριλίου 1921 - 26 Ιανουαρίου 1999) ήταν Έλληνας ηθοποιός.
Νίκολας Κέιτζ

Ο Νίκολας Κέιτζ ("Nicolas Cage", πραγματικό όνομα: Nicolas Kim Coppola, 7 Ιανουαρίου 1964) είναι Αμερικανός ηθοποιός, βραβευμένος με Όσκαρ Α' Ανδρικού Ρόλου για την ερμηνεία του στην ταινία "Αφήνοντας το Λας Βέγκας". Γεννήθηκε στο Λονγκ Μπιτς της Καλιφόρνια. Είναι ανιψιός του σκηνοθέτη Φράνσις Φορντ Κόπολα. Μάλιστα άλλαξε το επίθετό του από Κόπολα σε Κέιτζ, ώστε να μη θεωρηθεί ότι ευνοήθηκε στην καριέρα του λόγω της συγγένειάς του με τον Κόπολα.

Έχει πρωταγωνιστήσει σε μεγάλες παραγωγές του Χόλιγουντ, όπως "Ο Βράχος" ("The Rock"), "Αδίστακτα πρόσωπα" ("Face/Off"), "Con Air", "Gone in Sixty Seconds", αλλά και σε ταινίες χαμηλότερου προϋπολογισμού, όπως το "Adaptation", το "Matcstick Men" και το "Leaving Las Vegas". Επίσης, έχει σκηνοθετήσει την ταινία "Sonny", με τους Τζέιμς Φράνκο και Μίνα Σουβάρι, στην οποία είχε και έναν μικρό ρόλο.
Τζόλυ Γαρμπή

Η Τζόλυ Γαρμπή (1912 - 9 Δεκεμβρίου 2002) ήταν Ελληνίδα ηθοποιός του κινηματογράφου.
Τελέσιλλα

Η Τελέσιλλα ήταν λυρική ποιήτρια από το Άργος που έζησε τον 5ο - 6ο αιώνα π.Χ. Γεννήθηκε το 520-515 π.Χ. και καταγόταν από επιφανή οικογένεια.
Ιώσηπος Μοισιόδακας

Ο Ιώσηπος Μοισιόδακας (ή Μοισιόδαξ, 1725 – 1800) ήταν Έλληνας δάσκαλος του γένους, συγγραφέας και μεταφραστής.
Νούντσιος

Νούντσιος ή Νούτσιος ονομάζεται ο διαπεπιστευμένος αντιπρόσωπος του Πάπα προς στις κυβερνήσεις ξένων χωρών. Είναι δηλαδή ο διπλωματικός εκπρόσωπος (αντίστοιχος του πρέσβη) του Βατικανού στην ξένη χώρα όπου αυτός διαμένει και έχει την εποπτεία των πάσης φύσεως εκκλησιαστικών ζητημάτων που αναφέρονται στη Καθολική Εκκλησία.

Οι Νούντσιοι διακρίνονται σε εκείνους α΄ τάξεως (αντίστοιχοι με τους Πρέσβεις α΄ τάξεως) και οι οποίοι μετά την ανάκλησή τους αναγορεύονται συνήθως καρδινάλιοι και σε νούντσιους β΄ τάξεως που συνήθως είναι τιτουλάριοι αρχιεπίσκοποι.

Η πλειοψηφία των Νουντσίων προέρχεται από την Εκκλησιαστική Ακαδημία (Accademia Ecclesiastica), την επίσημη σχολή διπλωματίας του Βατικανού.


Κατηγορία:Καθολική Εκκλησία
Φρέντυ Γερμανός

Ο Φρέντυ Γερμανός (5 Σεπτεμβρίου 1934 - 21 Μαΐου 1999) ήταν Έλληνας δημοσιογράφος και συγγραφέας, γνωστός για τις τηλεοπτικές παραγωγές του και τα ευθυμογραφήματά του.
Σεβίλλη

Η Σεβίλλη (ισπανικά: "Sevilla", προφέρεται Σεβίγια) είναι η καλλιτεχνική, πολιτιστική, και οικονομική πρωτεύουσα της νότιας Ισπανίας και η πρωτεύουσα της κοινότητας (comunidad) της Ανδαλουσίας. Ο πληθυσμός της πόλης ήταν 704.154 (εκτίμηση INE το 2005) ενώ ο πληθυσμός της αστικής περιοχής ήταν 1.317.098 αποτελώντας την τέταρτη μεγαλύτερη μητροπολιτική περιοχή της Ισπανίας.

Το πολεοδομικό της σχέδιο θυμίζει ρομβοειδές σχήμα κατά διεύθυνση Βορρά - Νότου, που φέρεται να αγκαλιάζεται δυτικά από τον ποταμό Γουαδαλκιβίρ, στην ανατολική όχθη του οποίου είναι κτισμένη. Δύο παράλληλες λεωφόροι χωρίζουν την πόλη σε τέσσερα τμήματα. Βόρεια είναι η γνωστή λεωφόρος Λα Μακαρένα και νότια αυτής οι δύο κεντρικές: η Ελ Αρενάλ (δυτικά) και η Σάντα Κρουθ (ανατολικά). Νότια αυτών εκτείνεται το μεγάλο Πάρκο Μαρία Λουίσα με το πανεπιστήμιο, που αποτελεί τον πνεύμονα της πόλης. Η απέναντι, δυτική όχθη επίσης δεν στερείται πολλών και αξιόλογων σημείων τουριστικού ενδιαφέροντος, τα οποία ουσιαστικά αποτελούν τη νέα πόλη επί της νησίδας Ντε λα Καρτούχα (La Cartuja), δηλαδή νήσος των Καρθουσιανών. Το αεροδρόμιο βρίσκεται βορειοανατολικά, εκτός πόλης.
Φρεγάτα

Η γαλλική ατμοφρεγάτα "[[Καρτέσιος|Ντεκάρτ]]" του 19ου αιώνα.
Η Φρεγάτα (σύντμηση Φ/Γ), παλαιότερα "Φρεγάδα" και "Φεργάδα", αποτελεί ονομασία που έχει χρησιμοποιηθεί για να περιγράψει κατά εποχές διάφορους τύπους πολεμικών πλοίων με διαφορετικoύς ρόλους και μεγέθη. 

Ο όρος "φρεγάτα" (Αγλικά: frigate, Ιταλικά: fregata, Ισπανικά/Καταλανικά/Πορτογαλικά/Σικελιάνικα: fragata, Ολλανδικά: fregat, Γαλλικά: frégate) προήλθε από την περιοχή της Μεσογείου θαλάσσης περί τα τέλη του 15ου αιώνα, για να αναφερθεί σε ελαφρά πλοία τύπου γαλεάτσα (galleazza) με κουπιά, ιστία και ελαφρύ οπλισμό, ευκίνητα και ευέλικτα. Η ετυμολογία της λέξης είναι άγνωστη. O Francesco Bonomi στο "Vocabolario Etimologico della Lingua Italiana" και οι Manlio Cortelazzo, Carla Marcato στο "Dizionario etimologico dei dialetti italiani", επικαλούμενοι τον Jal το ετυμολογούν από την αρχαία ελληνική έκφραση "ἄφρακτος ναῦς" (ανοικτό πλοίο χωρίς κατώτερο κατάστρωμα), δηλαδη ακάλυπτο καραβι σε αντίθεση με τα κατάφρακτα. Από το Ελληνικό άφρακτος προέκυψε το Λατινικό apharctus ή aphractum. Επίσης, ο Κικέρων στις Επιστολές του στον Αττικό 5,13.1 αναφέρει : Navigavimus tardius propter aphractorum Rhodiorum imbecillitatem” (απέπλευσε χωρίς φόβο και χωρίς ναυτία, αλλά πιο αργά λόγω της αδυναμίας της Ροδιακής αφράκτου) και παρακάτω “detraxit viginti ipsos dies aphractus Rhodiorum” και “aphracta Rhodiorum habebam”.

Το 17ο και 18ο αιώνα αναφερόταν σε ένα μικρό, γρήγορο και ευέλικτο τριίστιο ιστιοφόρο πλοίο που χρησιμοποιούταν κυρίως για περιπολίες, με ένα ή δύο καταστρώματα πυροβόλων. 
Περί τα τέλη του 19ου αιώνου εμφανίστηκε η θωρακισμένη φρεγάτα, από την οποία αργότερα εξελίχθηκαν τα θωρηκτά.
Από τον Β' Παγκόσμιο Πόλεμο και μετά ο όρος φρεγάτα αποδίδεται σε ένα πλοίο που χρησιμοποιείται για την προστασία άλλων πλοίων, εμπορικών και πολεμικών, κατά κύριο λόγο από υποβρύχια, σε συνοδείες νηοπομπών, αμφιβίων επιχειρήσεων και άλλων εκστρατευτικών αποστολών. Παρόλα αυτά, ο όρος φρεγάτα δεν χαρακτηρίζει συγκεκριμένο τύπο πλοίου από χώρα σε χώρα.
Ελασσονίτης

Ο Ελασσονίτης (ή Ελασσονίτικος) είναι ποταμός της Θεσσαλίας, παραπόταμος του Τιταρήσιου. Το συνολικό του μήκος είναι περίπου 20 χιλιόμετρα. Ο Ελασσονίτης πηγάζει από τις νοτιοδυτικές πλαγιές του Ολύμπου. Αφού περάσει την Ελασσόνα ενώνεται με τον ποταμό Τιταρήσιο κοντά στο χωριό Αμούρι.
ΑΜΧ-30

Το ΑΜΧ-30 είναι γαλλικό άρμα μάχης.
Ζαν Ζενέ

Ζαν Ζενέ (γαλλικά: "Jean Genet", 19 Δεκεμβρίου 1910 - 15 Απριλίου 1986), Γάλλος θεατρικός συγγραφέας και σκηνοθέτης. Ο περιθωριακός ομοφυλόφιλος και ιδιότροπος εκπρόσωπος του θεάτρου του παραλόγου, μέσα από τα έργα του απεικονίζει την ίδια του τη ζωή. Λωποδύτης, κατάδικος και εκδιδόμενος ομοφυλόφιλος, ο Ζενέ περιπλανήθηκε στην Ευρώπη, έγινε το αγαπημένο παιδί της γαλλικής διανόησης, αφοσιώθηκε σε έναν ακροβάτη, και αργότερα μεταμορφώθηκε από απολιτίκ σε ακτιβιστή, υποστηρίζοντας τους Μαύρους Πάνθηρες και ακολουθώντας Παλαιστίνιους στρατιώτες σε στρατόπεδα του Λιβάνου και της Ιορδανίας.
Δημήτρης Χριστόφιας

Ο Δημήτρης Χριστόφιας (29 Αυγούστου 1946 - 21 Ιουνίου 2019) ήταν Ελληνοκύπριος πολιτικός ο οποίος διετέλεσε πρόεδρος της Κυπριακής Δημοκρατίας (2008-2013), πρόεδρος της Βουλής των Αντιπροσώπων (2001-2008) και Γενικός Γραμματέας του ΑΚΕΛ (1988-2009). Επίσης αποτέλεσε τον πρώτο και μοναδικό κομμουνιστή επικεφαλής της Κύπρου και της Ευρωπαϊκής Ένωσης. Κατά τη διάρκεια της προεδρικής θητείας του προσπάθησε να επιλύσει το κυπριακό πρόβλημα και να τερματιστεί η διαίρεση του νησιού. Επιπλέον υποστήριζε το κλείσιμο των βρετανικών στρατιωτικών βάσεων στην Κύπρο.